**Odiseea Mesianică ( I )**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odiseea Mesianică ( I )

Evocare Biblică

Partea I -a

Vestea Bună

,,Vrăşmăşie voi pune între tine şi femeie,

între sămânţa ta şi sămânţa ei. Aceasta îţi

va zdrobi capul, şi tu îi vei zdrobi călcâiul”.

Genesa 3, 15.

A fost odată,... de demult,

Trecut-au două mii de ani,

Un mare freamăt şi tumult

Care-a durat, aşa de mult

În tot imperiul, la Romani.

Şi-a fost un mare Împărat,

Şi-n vremea aceea arătată,

Poruncă el prin lege-a dat

Ca-n imperiu-n lung şi-n lat

Să se înscrie, lumea toată.

De la copil, cel nou născut,

Şi pân' la omul cel bătrân,

În spiţa de neam el trecut

Cu numele său cunoscut

În liste scrise,... ce rămân.

Să îşi indice a lui origine,

Să-şi caute-a sa seminţie,

De unde neamul îi revine,

Şi-obârşia-i fie-n vechime

Acolo omul să se înscrie!

Căci Împăratu-acela mare

Cezar August, cel vestit,

A vrut prin lege numărare

A lumii de sub guvernare

’N-al său Imperiu stăpânit.

Ce oameni are-n cârmuire

A vrut să afle clar, să ştie,

Căci pacea în a sa gândire

Îi sta în gândul de-nfrăţire

Ca ea-n tot Imperiul să fie.

Şi-astfel, poruncă a ieşit

De la acest mare Împărat,

Şi peste tot s-a răspândit

Ca-n tot pământul cucerit

Să fie cum... s-a decretat.

Ca-n toată a sa împărăţie

Numărătoarea să se facă,

Şi orice om să se înscrie -

Fie că-i singur, sau familie

În ginta lui el să se treacă.

Astfel, a trebuit ca fiecare

Să meargă... în cetatea lui;

Şi a pornit, mulţime mare

În şiruri lungi, obositoare

De-a-mplini voia Cezarului.

Nu trebuiau ca să-ntârzie!

Porunca lege-acum era -

Şi-n toată marea-mpărăţie

Ţinută clar sub observaţie

Orişice om, strict o păzea.

Era un stres în frământare

Din zorii zilei până-n noapte,

Ca pân' la clipa de-nserare

Sub grija cea apăsătoare

De loc să fie mai aproape.

Şi peste tot în lung şi-n lat

Îşi căutau ginta şi neamul,

Cum ordin clar fusese dat

De către marele Împărat,

Şi hotărât era programul.

Aşa porni cam de departe,

Din Nazaret, din Galileea,

Şi Iosif, cum scrie-n carte

Cu convoaiele aglomerate

Spre Betleemul din Iudeea.

Şi calea lungă-i era-nceată

Cu-a lui logodnică, Maria,

Ce tocmai era însărcinată

Şi vremea-i era anunţată

Având să nască pe Mesia.

Căci înainte de căsătorie

Un înger noaptea prin vis,

Lui Iosif i-a vorbit, să ştie,

Că chiar de nu au cununie

Să n-aibă îndoială, i-a zis:

,, N-ai teamă de-a ta Marie,

Căci ea, ceeace-a zămislit,

Prin Duhul Sfant şi în tărie,

Spre slava lumii-n veşnicie

Cuvântul vieţii, a adeverit.’’

,, Şi iată că va naşte-un Fiu,

Şi numele-I vei pune Isus,

Va fi în veci de veci Cel viu

Mântuitor lumii, din pustiu

La Tronul preasfânt de sus!”

Acestea toate s-a-ntâmplat

Pentru-mplinirea ce vestise,

Din timpul foarte-ndepărtat

Că lumea nu va sta-n păcat

Exact, cum proorocul zise:

,, Fecioara va fi-nsărcinată,

Semnul că un Fiu va naşte!”

Iar Iosif a-nţeles... îndată

C-are-o solie-ncredinţată

Minunea, fără-a o cunoaşte.

Când el din somn s-a trezit,

Făcut-a aşa cum poruncise

Îngerul, ce-n vis i-a vorbit

Prin Duhul Sfânt şi lămurit

Şi-n mintea lui, se liniştise.

După vedenie, el s-a temut

S-o lase-n ascuns pe Maria,

Cuvântul cel sfânt l-a crezut

Şi L-a păstrat în piept tăcut

Şi-astfel, a onorat căsătoria.

Acum mergeau la înscriere;

Ca şi-o familie, ei fiind uniţi

Şi-n clipe bune şi-n durere

Se străduiau, cu precădere

De-a fi astfel, nedespărţiţi.

Mergeau cu inima deschisă

Mulţumind Celui Prea Sfânt,

Căci voia Lui, le e prescrisă

Aşa cum în Scripturi e zisă

Prin minunatul Său Cuvânt.

Tăcea Maria, când mergea

Dar gândurile-i se deschid,

La lucruri ce-acum pricepea

La spiţa orginei, ce curgea

Din neamul Regelui David.

În drumul lung, şi-obositor

În grija lor de-a se înscrie,

Avea un semn prevestitor,

Cel anunţa pe Pruncuşor

Semn de dureri şi bucurie,

Semn că ceasul e aproape

Vestirea să se-mplinească,

Şi teama-n suflet îi încape

Ca norii-n revărsări de ape

Gândind la solia cerească.

Cum ea a fost hotărîtoare

Venită de la Cel Preasfânt

Prin Dragostea salvatoare

În planul de răscumpărare

A omului,... de pe pământ.

Şi după cum îngerul Gavril

La vizitare, atunci i-a spus,

Că-avea să nască un copil

Ca floarea dalbă din April

Cu numele cel sfânt, Isus...

Speranţa de-a se înfăptui

În mintea-i mereu socoate:

,, Pentru că El, va mântui

Şi-n dreptatea-I, va ţintui

Ale poporului... păcate.”

,, Şi-aşa cum zice în Isaia

Chiar numele-I ,,Emanuel"

Ce-L descrisese profeţia

Cum traversează veşnicia,

E-o referire,...pentru El.”

,,( Dumnezeu este cu noi )

Dupa cum zice tălmăcirea,

Înseamnă că nu dă-napoi

Ci-n judecata cea de-apoi

Prin viaţa-I va da izbăvirea.”

Vedea că timpul împlineşte

Acel cuvânt ce-a fost rostit,

Ca s-o-ntărească sufleteşte

Şi încă-n minte-i stăruieşte

Să n-aibă teamă de sfârşit.

Şi cugeta cum ,, Plecăciune!”

Căci mare har ţi s-a făcut,”

Erau vorbele calde şi bune,

Ca nişte melodii pe strune

Prin înger spuse la început.

Apoi prea-nalta asigurare:

,, Dumnezeu este cu tine!”

A fost o sfântă înviorare,

A dragostei mântuitoare,

I-au potolit orice suspine.

,, Căci binecuvantată eşti,

De-acuma tu între femei,”

Erau rostirile, cele cereşti

Prin hotărâri Dumnezeeşti

Cuvinte dragi, 'n-auzul ei.

Ce mult atunci s-a tulburat

De prea frumoasele cuvinte,

Când îngerul, le-a adresat

Ca mesager din cerul 'nalt

S-o pregătească din-nainte!

Când a simţit, că-i o urare

În sinea ei, mult se-ntreba,

,, Cum, se vor împlini oare

Cuvintele încurajatoare? "

Şi-n gândul ei se frământa.

,, Să nu te temi acum Marie!

Căci tu ai o nădejde mare;

La Dumnezeu ce toate ştie

Că-i hotărât din veşnicie -

Ai căpătat har şi îndurare!”

,, Şi iată, vei fi însărcinată

Şi vei năştea unicul tău Fiu,

Căci fecioria-ţi prea curată

Ca foarea dalbă, nepătată

A fost aleasă, precum ştiu!”

,, Cum aceasta se va face

Căci eu nu ştiu de bărbat?”

Îngerul i-a spus că-n pace

Şi că-n timpuri cu sorace

Se va împlini ce-a anunţat.

,, Acum Fiul, ce-L vei naşte

E un dar sfânt venit de sus,

Îl vei numi şi-L vei cunoaşte

În ierburi şi azimi de paşte

Cu numele cel sfânt, Isus!”

,, Căci asupra-ţi Duhul Sfânt

S-a pogorât şi S-a întrupat;

Spre a împlini acest cuvânt

Din cer venit-am pe pământ

Şi lângă tine-acum am stat!”

,, Puterea Lui te va umbri -

A Celui Sfânt şi Prea Înalt,

Şi fiinţa ta, de-acum va fi

Prin Pruncul ce va străluci

O piatră scumpă de bazalt.”

,, Pruncul care se va naşte

Chemat este spre a fi Sfânt,

Şi Dumnezeu Îl recunoaşte

Mai sus de a cerului oaste

Ca Fiul Său, de pe pământ.”

,, În veci de veci va-mpărăţi

Peste-a lui Iacov casă toată,

Căci Singur Împărat va fi

Cu nimenea, nu va împărţi

Domnia, ce-i va fi predată.”

,, Scaunul Său de domnie

De Dumnezeu va fi întărit,

Şi-aceasta Nouă Împărăţie

Cu pace sfântă-n armonie

În veci va sta, fără sfârşit.”

,, Căci orişice cuvânt rostit

Venit ca sfântă mângâiere,

Din ceru-I sfânt de granit

La Cel Preasfânt nu e lipsit

De-a Sa-mplinire şi putere!”

,, Iată acum, ca şi Elisabet,

Care ţi-e rudă, a zămislit

Un fiu care va fi-un profet,

Prin titlul ,,sfinţit", ca antet -

Şi-o drege drumul părăsit.”

,, Ajunsă în ani la bătrâneţe

Când a aflat de vestea bună,

Se simte-acum ca-n tinereţe

Împrăştiind la toţi ,, Bineţe "

Şi ea este-ntra şasea lună!”

Astfel, îi revenea în amintire

Ce a răspuns la glasul sfânt:

,, Să mi se facă” - în smerire-

Prin scumpa Ta Neprihănire

... Dup-al Domnului Cuvânt!”

Flavius Laurian Duverna

Va urma, partea II -a